

**Нұр-Сұлтан қаласының кейбір құрамдас бөліктеріне атау беру және қайта атау туралы**

Нұр-Сұлтан қаласы мәслихатының 2022 жылғы 17 тамыздағы № 216/28-VII және Нұр-Сұлтан қаласы әкімдігінің 2022 жылғы 18 тамыздағы № 511-2308 бірлескен шешімі мен қаулысы. Қазақстан Республикасының Әділет министрлігінде 2022 жылғы 25 тамызда № 29268 болып тіркелді

      "Қазақстан Республикасының әкімшілік-аумақтық құрылысы туралы" Қазақстан Республикасы Заңы 13-бабының 4) тармақшасына сәйкес, Нұр-Сұлтан қаласы тұрғындарының пікірін ескере отырып, Нұр-Сұлтан қаласы ономастикалық комиссиясының 2021 жылғы 10 қарашадағы, Қазақстан Республикасы Үкіметінің жанындағы Республикалық ономастикалық комиссияның 2022 жылғы 11 сәуірдегі қорытындыларының негізінде Нұр-Сұлтан қаласының әкімдігі ҚАУЛЫ ЕТЕДІ және Нұр-Сұлтан қаласының мәслихаты ШЕШТІ:

      1. Мыналарға:

      Нұр-Сұлтан қаласының "Алматы" ауданы бойынша:

      жобалық атауы А82 көшеге – Мұхамеджан Тынышбайұлы көшесі;

      жобалық атауы № 23-15 көшеге – Қалибек Қуанышбаев көшесі;

      Нұр-Сұлтан қаласының "Есіл" ауданы бойынша:

      жобалық атауы Е11 көшеге – Әзілхан Нұршайықов көшесі;

      жобалық атауы Е609 көшеге – Әшірбек Сығай көшесі;

      жобалық атауы Е613 көшеге – Саят Абеев көшесі;

      жобалық атауы Е632 көшеге – Тұяқберді Шәмелов көшесі;

      жобалық атауы Е633 көшеге – Бақтыгерей Құлманов көшесі;

      жобалық атауы Е635 көшеге – Ғазиз Байтасов көшесі;

      жобалық атауы Е809 көшеге – Жошы хан көшесі;

      жобалық атаулары Е585 және Е865 көшелерге – Әмір Едіге көшесі;

      жобалық атаулары Е586 және Е875 көшелерге – Роза Жаманова көшесі;

      жобалық атаулары Е589 және Е611 көшелерге – Тұрмағамбет Ізтілеуұлы көшесі;

      Сығанақ көшесінде орналасқан, "Зеленый квартал" тұрғын үй кешенінің жанындағы атаусыз саябаққа – "Бухарест" саябағы атауы берілсін.

      2. Мыналар:

      Нұр-Сұлтан қаласының "Сарыарқа" ауданы бойынша:

      Мұхамеджан Тынышбаев және Иманжүсіп Құтпанов көшелері – Иманжүсіп Құтпанұлы көшесі деп қайта аталсын.

      3. Осы Нұр-Сұлтан қаласы әкімдігінің бірлескен қаулысы және Нұр-Сұлтан қаласы мәслихатының шешімі алғашқы ресми жарияланғанынан кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Нұр-Сұлтан* *қаласының әкімі*
 |
*А. Кульгинов*
 |
|

 |
|
*Нұр-Сұлтан қаласы* *мәслихатның хатшысы*
 |
*Е. Каналимов*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК